ai4bharat/Pralekha huggingface dataset:
केंद्रीय लोकसेवा आयोग
राष्ट्रीय संरक्षण अकादमी आणि नौदल अकादमी परीक्षा ,2022 चे अंतिम निकाल
नवी दिल्ली, 17 नोव्हेंबर 2022
- राष्ट्रीय संरक्षण अकादमीच्या 149 व्या अभ्यासक्रमामध्ये लष्कर, नौदल आणि हवाई दलाच्या शाखेत प्रवेशासाठी आणि आणि भारतीय नौदल अकादमीच्या 111व्या अभ्यासक्रमामध्ये नौदल अकादमीमधील प्रवेशासाठी केंद्रीय लोकसेवा आयोगाने 10 एप्रिल, 2022 रोजी घेतलेली लेखी परीक्षा आणि त्यानंतर सेवा निवड मंडळाने घेतलेल्या मुलाखतींच्या आधारे पात्र ठरलेल्या 519 उमेदवारांची गुणवत्तेनुसार यादी खालीलप्रमाणे आहे. वरील अभ्यासक्रम सुरू होण्याच्या तारखेसंबंधी तपशीलवार माहितीसाठी, कृपया संरक्षण मंत्रालयाच्या संकेतस्थळाला भेट द्यावी.पुढील लिंकवर भेट द्यावी. www.joinindianarmy.nic.in www.joinindiannavy.gov.in आणि www.careerindianairforce.cdac.in.
- या याद्या तयार करताना वैद्यकीय तपासणीचे निकाल विचारात घेतलेले नाहीत.
- सर्व उमेदवारांची उमेदवारी तात्पुरती असून, जन्मतारीख आणि शैक्षणिक पात्रता इत्यादींच्या समर्थनार्थ आवश्यक प्रमाणपत्रे सादर करायची आहेत. मात्र आपण ही कागदपत्रे यापूर्वी यूपीएससीकडे दाखल केली नसल्याचा दावा, थेट भर्ती अतिरिक्त महासंचालनालय, ऍडज्युटंट जनरल शाखा, एकात्मिक मुख्यालय, संरक्षण मंत्रालय , पश्चिम ब्लॉक क्रमांक III, विंग-I, आर.के. पुरम, नवी दिल्ली -110066 येथे करणे आवश्यक आहे.
- पत्त्यात कोणताही बदल असेल, तर उमेदवारांनी वर दिलेल्या पत्त्यावर थेट लष्कराच्या मुख्यालयाशी त्वरित संपर्क साधावा.
- निकाल युपीएससीच्या https://www.upsc.gov.in या वेबसाइटवरही उपलब्ध आहे. तथापि, उमेदवारांचे गुण अंतिम निकाल जाहीर झाल्यापासून १५ दिवसांनी वेबसाइटवर उपलब्ध होतील.
- अधिक माहितीसाठी, उमेदवारांनी आयोगाच्या गेट 'सी' जवळील सुविधा काउंटरवर वैयक्तिकरित्या किंवा दूरध्वनी क्रमांक 011-23385271/011-23381125/011-23098543 वर सकाळी 10:00 ते 17:00 या वेळेत कोणत्याही कामकाजाच्या दिवशी संपर्क साधावा.
- याशिवाय SSB/मुलाखतीशी संबंधित बाबींसाठी उमेदवार टेलिफोन क्रमांक 011-26175473 वर संपर्क साधू शकतात किंवा सैन्यासाठी joinindianarmy.nic.in वर प्रथम पसंती म्हणून, तर 011-23010097/Email:officer-navy[at]nic[dot]in किंवा joinindiannavy.gov.in येथे नेव्ही/नेव्हल अकादमीसाठी पहिली पसंती म्हणून आणि 011-23010231 Extn. 7645/7646/7610 किंवा www.careerindianairforce.cdac.in येथे हवाई दलासाठी पहिली पसंती म्हणून संपर्क साधू शकतील.
निकाल बघण्यासाठी येथे क्लिक करावे:
S.Bedekar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 125
वाणिज्य आणि उदयोग मंत्रालय
राष्ट्रीय बौद्धिक संपदा पुरस्कार 2021 व 2022 आणि जागतिक बौद्धिक संपदा संस्था पुरस्कार यांसाठी अर्ज पाठवण्याचे आवाहन
नवी दिल्ली, 4 ऑगस्ट 2022
राष्ट्रीय बौद्धिक संपदा  पुरस्कार 2021 व 2022 आणि जागतिक बौद्धिक संपदा संस्था  पुरस्कारांसाठी विविध श्रेणींमध्ये अर्ज मागवण्यात येत आहेत.
राष्ट्रीय बौद्धिक संपदा  पुरस्कार पुढील योगदानासाठी प्रदान केले जातात:
1. व्यक्ती, कंपन्या, संशोधन आणि विकास संस्था, शैक्षणिक संस्था, सूक्ष्म,लघु व मध्यम उद्योग, स्टार्ट अप्स आणि संस्था यांना बौद्धिक संपदा निर्मितीसाठी आणि बौद्धिक संपदा व्यावसायिकीकरणासाठी दिलेल्या योगदानाकरिता ज्याद्वारे नवोन्मेष आणि सर्जनशीलतेला चालना देणारी राष्ट्रीय बौद्धिक संपदा परिसंस्था निर्माण होण्यात आणि देशाचे बौद्धिक भांडवल वृद्धिंगत होण्यात योगदान मिळाले आहे.
2. बौद्धिक संपदा कायद्यांची प्रभावी अंमलबजावणी सुनिश्चित करण्यासाठी आणि सशक्त बौद्धिक संपदा विषयक पूरक व्यवस्था तयार करण्यासाठी कायद्याची अंमलबजावणी करणारी संस्था.
अर्जदारांनी आपला तपशील https://ipindia.gov.in/newsdetail.htm?816/ वर विहित नमुन्यात उपलब्ध असलेल्या अर्जाद्वारे 31/08/2022 रोजी किंवा त्यापूर्वी विचारार्थ सादर करणे आवश्यक आहे. अर्ज इलेक्ट्रॉनिक पद्धतीने ipawards.ipo[at]gov[dot]in या ई-मेल पत्त्यावर आणि टपालाद्वारे पुढील पत्त्यावर पाठवता येतील - डॉ. सुनीता बेटगेरी, पेटंटस आणि डिझाइन सहाय्यक नियंत्रक, बौद्धिक संपदा भवन, एसएम रोड, अँटॉप हिल, मुंबई-400037 
उल्लेखनीय म्हणजे, हे पुरस्कार 2009 पासून दिले जात आहेत. या पुरस्काराचे स्वरुप एक लाख रुपये रोख आणि सन्मानपत्र असे आहे. माजी राष्ट्रपती दिवंगत डॉ. ए.पी.जे. अब्दुल कलाम यांच्या जयंतीनिमित्त 15 ऑक्टोबर 2022 रोजी पेटंटस, डिझाईन आणि ट्रेडमार्कस महानियंत्रक कार्यालयाद्वारे आयोजित कार्यक्रमात वाणिज्य आणि उद्योग मंत्र्यांच्या हस्ते प्रदान करण्यात येतील.
S.Patil/S.Kulkarni/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 177
शिक्षण मंत्रालय
21व्या शतकातील महत्त्वाच्या कौशल्यांनी सुसज्ज अशा समग्र आणि सर्वांगीण व्यक्ती घडवणे हे एनईपीचे उद्दीष्ट आहे- शिक्षण मंत्री
मूलभूत तत्वांमध्ये नमूद केल्याप्रमाणे राष्ट्रीय शिक्षण धोरण , 2020 मध्ये शिक्षण व्यवस्थेला तसेच त्यातील वैयक्तिक संस्थांना मार्गदर्शन तसेच परीक्षेपुरते शिकण्याऐवजी वैचारिक आकलनावर भर देण्यात आला आहे. मुलांना कसे शिकता येईल यावर लक्ष केंद्रित केले आहे. केवळ संज्ञानात्मक विकास नव्हे तर व्यक्तिमत्व घडवणे आणि 21 व्या शतकातील महत्वाच्या कौशल्यांनी परिपूर्ण अशा सर्वांगीण व्यक्ती घडवणे हे याचे उद्दिष्ट आहे.
शाळेतून बाहेर पडलेल्या मुलांना शाळांमध्ये परत आणण्यासाठी आणि शाळांमध्ये प्रभावी आणि पुरेशा पायाभूत सुविधा, प्रत्येक टप्प्यावर नियमित प्रशिक्षित शिक्षक, सुरक्षित आणि व्यावहारिक वाहतुकीची सोय , आणि / किंवा वसतिगृहांचा पर्याय आणि नाविन्यपूर्ण शिक्षण केंद्रे आणि विद्यार्थ्यांची आणि त्यांच्या शिकण्याची पातळी लक्षात घेऊन शाळेत सार्वत्रिक सहभाग निश्चित करण्यावर एनईपीमध्ये भर देण्यात आला आहे. तसेच समग्र शिक्षणाच्या केंद्र पुरस्कृत योजनेअंतर्गत, राज्य आणि केंद्रशासित प्रदेशांना शाळेतील विद्यार्थ्यांची गळती रोखण्यासाठी विविध उपक्रमांसाठी आर्थिक सहाय्य दिले जाते, ज्यामध्ये उच्च माध्यमिक स्तरापर्यंत नवीन शाळा सुरू करणे / चालवणे, शालेय इमारतींचे बांधकाम आणि अतिरिक्त वर्गखोल्या, कस्तूरबा गांधी बालिका विद्यालयांची स्थापना , उन्नतीकरण आणि त्या चालविणे, निवासी शाळा / वसतिगृहे सुरू करणे, मोफत गणवेश, मोफत पुस्तके, वाहतूक भत्ता व नावनोंदणी मोहीम , शाळेबाहेरच्या विद्यार्थ्यांना मुख्य प्रवाहात राहण्यासाठी निवासी तसेच अनिवासी प्रशिक्षण. हंगामी वसतिगृहे / निवासी शिबिरे इ. समावेश आहे. विशेष गरज असलेल्या मुलांच्या समावेशक शिक्षणासाठी आर्थिक सहाय्य देखील प्रदान केले जाते. तसेच प्राथमिक स्तरावरील विद्यार्थ्यांना माध्यान्ह भोजन दिले जाते.
केंद्रीय मनुष्यबळ विकास मंत्री रमेश पोखरियाल ‘निशंक’ यांनी आज राज्यसभेत लेखी उत्तरात ही माहिती दिली.
M.Chopade/S.Kane/P.Kor
राष्ट्रपती कार्यालय
राष्ट्रपतींकडून जनतेला दुर्गा पूजेच्या शुभेच्छा
राष्ट्रपती रामनाथ कोविंद यांनी दुर्गा पूजेच्या पूर्वसंध्येला जनतेला शुभेच्छा दिल्या आहेत.
दुर्गा पूजेच्या पवित्र पर्वात देश विदेशातल्या भारतीयांना शुभेच्छा असे राष्ट्रपतींनी आपल्या संदेशात म्हटले आहे.
अनेक वर्षांपासून सुरु असलेला दुर्गा पूजेचा सण संपूर्ण भारतात विशेष करून देशाच्या पूर्व भागात दहा दिवस साजरा केला जातो. या उत्सवात शक्तीची देवता म्हणून दुर्गा देवी, बुद्धीची देवता म्हणून सरस्वती देवी आणि धन देवता म्हणून लक्ष्मी देवीची पूजा केली जाते. आपल्या परंपरेत असलेला महिलांप्रती आदर या दुर्गा पूजा उत्सवात ठळकपणे प्रतीत होतो. महिलावर्ग, मातृ-शक्ती प्रती आदर आणि सबलीकरण यासाठी आपण सर्वांनी दृढ संकल्प केला पाहिजे असे राष्ट्रपतींनी म्हटले आहे.
अजिंक्य असुरावर विजय प्राप्त करण्यासाठी दुर्गा मातेने सर्व देवांच्या एकत्रित शक्तीचा उपयोग केला असे मानले जाते. संकटाच्या काळात आपण सर्व जण एकजुटीने राहिलो तर त्यावर मात करता येईल हाच संदेश यातून मिळत असल्याचे त्यांनी म्हटले आहे.
राष्ट्रपतींच्या हिंदी संदेशासाठी इथे क्लिक करा
B.Gokhale/N.Chitale/P.Kor
शिक्षण मंत्रालय
डॉ शरद सराफ यांची आयआयटी मुंबईच्या नियामक मंडळाच्या  अध्यक्षपदी नियुक्ती
संस्थेच्या नियामक मंडळाच्या अध्यक्षपदी नियुक्त होणारे आयआयटी मुंबईचे ते पहिलेच माजी विद्यार्थी
मुंबई, 2 ऑगस्ट 2022
आयआयटी मुंबईचे विख्यात माजी विद्यार्थी  डॉ शरद कुमार सराफ यांची याच संस्थेच्या नियामक मंडळाच्या अध्यक्षपदी नियुक्ती झाली आहे. आयआयटी मुंबईचे माजी विद्यार्थी असलेल्या व्यक्तीची पहिल्यांदाच या महत्वाच्या पदी निवड झाली आहे. गेल्या चार वर्षांपासून डॉ सराफ या नियामक मंडळाचे  सदस्य म्हणून कार्यरत होते. त्याशिवाय, आयआयटी जम्मूच्या नियामक मंडळाचे अध्यक्ष म्हणूनही ते जबाबदारी सांभाळत होते.
ते सध्या टेक्नोक्राफ्ट इंडस्ट्रीज इंडिया लिमिटेडचे अध्यक्ष आणि व्यवस्थापकीय संचालक आहेत. त्यांनी 1972 मध्ये त्यांचे भाऊ आणि आयआयटी मुंबईचे आणखी एक प्रतिष्ठित माजी विद्यार्थी, सुदर्शन कुमार सराफ यांच्यासोबत या कंपनीची स्थापना केली होती. त्यांच्या आधी, केंद्र सरकारच्या अंतराळ विभागातील INSPACE चे अध्यक्ष डॉ. पवन गोयंका यांच्याकडे नियामक मंडळाचे अध्यक्षपद होते
आपल्या नियुक्तीबद्दल प्रतिक्रिया देतांना डॉ. सराफ म्हणाले, “मला मिळालेल्या या नवीन जबाबदारीबद्दल मी खूप उत्सुक आहे. इतिहासात प्रथमच आयआयटी मुंबईच्या माजी विद्यार्थ्याची नियामक मंडळाचे अध्यक्ष म्हणून नियुक्ती करण्यात आली आहे. शिक्षण मंत्रालयाचं एक अतिशय धाडसी पाऊल आहे, असं मला वाटतं. या पदावर काम करतांना माझी तीन प्रमुख उद्दिष्टे असतील, आयआयटी मुंबई परिसरातील शिक्षण आणि विद्यार्थी जीवनाचा दर्जा सुधारणे, मग ते वसतिगृहाच्या पायाभूत सुविधा वाढवणे असो किंवा शैक्षणिक दर्जा असो; दुसरे, शिक्षणविषयक आणि व्यावसायिकदृष्ट्या व्यवहार्य असलेल्या संशोधन कार्यावर लक्ष केंद्रित करणे; आणि तिसरे, स्टार्ट-अप्सना पाठबळ देणे, विशेषत: अशा कंपन्या, ज्यांना आमच्या माजी विद्यार्थ्यांकडून निधी दिला जात आहे.”PIB Mumbai | S.Patil/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 95
नागरी उड्डाण मंत्रालय
नागरी विमान वाहतूक मंत्रालयाने प्रवास सुलभतेसाठी एअर सुविधा पोर्टल केले अनिवार्य
एअर सुविधा हा सर्व आंतरराष्ट्रीय प्रवाशांना त्रासमुक्त, रांगमुक्त आणि सोयीस्कर विमान प्रवास प्रदान करण्याचा प्रयत्न आहे
ऑगस्ट 2020 पासून 1 कोटीहून अधिक प्रवाशांना एअर सुविधा पोर्टलचा लाभ झाला आहे
नवी दिल्ली, 7 डिसेंबर 2021
भारतात येणार्या आंतरराष्ट्रीय प्रवाशांचा प्रवास सुविहित व्हावा यासाठी नागरी विमान वाहतूक मंत्रालय तसेच आरोग्य आणि कुटुंब कल्याण मंत्रालयाने एअर सुविधा पोर्टलवर स्वतःची माहिती संपर्करहित पद्धतीने जाहीर करणे अनिवार्य केले आहे.
भारतात आंतरराष्ट्रीय प्रवाशांचे आगमन सुलभ करण्यासाठी एअर सुविधा हे अशाप्रकारचे पहिलेच डिजिटल पोर्टल आहे. सध्या, हे राज्य अधिकाऱ्यांना संपर्कांचा माग घेण्यासाठी मदत करते. भारतात येणाऱ्या सर्व आंतरराष्ट्रीय प्रवाशांना त्रासमुक्त, रांगमुक्त आणि सोयीस्कर हवाई प्रवास प्रदान करणे हा एअर सुविधाच्या अंमलबजावणीचा हेतू आहे. 30 नोव्हेंबर 2021 रोजी नवीन प्रवास मार्गदर्शक तत्त्वे जारी केल्यापासून 1 डिसेंबर 2021 ते 05 डिसेंबर 2021 या काळात एअर सुविधा पोर्टलने 2,51,210 प्रवाशांना सहाय्य केले आहे. शिवाय, 20 ऑगस्ट 2020 मध्ये सुरू झाल्यापासून 1 कोटीहून अधिक प्रवाशांना एअर सुविधा पोर्टलचा फायदा झाला आहे.
कोविड-19 विषाणूच्या ओमायक्रॉन प्रकारा विरोधातील आवश्यक उपाययोजना सुनिश्चित करण्यासाठी, एअर सुविधा पोर्टलवर माहिती भरण्यापासून सूट देणारा अर्ज बंद करण्यात आला आहे, आणि भारतात येणाऱ्या सर्व आंतरराष्ट्रीय प्रवाशांसाठी हा तपशील भरणे अनिवार्य केले आहे. सर्व आंतरराष्ट्रीय प्रवाशांना विमानात चढण्यापूर्वी आवश्यक कागदपत्रांसह एअर सुविधा पोर्टलवर त्यांची सद्य आरोग्य स्थिती घोषित करणे बंधनकारक आहे:
प्रवासी आणि आरोग्य/राज्य अधिकार्यांसाठी एअर सुविधा अधिक अनुकूल बनवण्यासाठी अद्यतने
'जोखीम असलेल्या' देशांमधील सर्व अर्ज एच आणि लाल बँडने चिन्हांकित आहेत आणि इतर अर्ज हिरव्या रंगात आहेत.
'जोखीम असलेल्या' देशांमधील ' अर्ज अधोरेखित करण्यासाठी गेल्या 14 दिवसांत भेट दिलेल्या देशांची माहिती विचारली जाते.
ड्रॉप-डाउन सूची प्रदान करून फील्डचे मानकीकरण उदा. पत्त्यासाठी जिल्हा आणि राज्य.
पोर्टलच्या सुरूवातीला अद्ययावत FAQ सूची आणि ग्राहक सेवा लिंकसह नवीनतम सल्लागार उपलब्ध करणे.
‘जोखीम असलेल्या’देशांसाठी प्रवाशांना त्यांच्या आगमन चाचणीसाठी पूर्वनोंदणी करण्याचा सल्ला दिला जातो आणि एसडीएफ सादर करताना प्रवाशांना संबंधित चाचणी सुविधेची लिंक दिली जाते.
सर्व आंतरराष्ट्रीय प्रवाशांना जोखीम असलेल्या देशांमधून येताना/परिगमन करताना खालील उपायांचे पालन करणे बंधनकारक आहे
•एअर सुविधा पोर्टलवर स्व-घोषणा अर्ज भरा
•निगेटिव्ह आरटी-पीसीआर अहवाल अपलोड करा 
•विमानतळावर आगमनानंतरची कोविड-19 चाचणी 
•7 दिवसांसाठी गृह विलगीकरण,
•8 व्या दिवशी पुन्हा चाचणी आणि निगेटिव्ह असल्यास, पुढील 7 दिवसांसाठी स्व-आरोग्य निरीक्षण
अशा देशांची यादी जिथून प्रवाशांना भारतात आगमन झाल्यावर अतिरिक्त उपायांचे पालन करावे लागेल, ज्यात आगमनोत्तर चाचणी  
1. युनायटेड किंगडमसह युरोपमधील देश
2. दक्षिण आफ्रिका
3. ब्राझील
4. बोत्सवाना
5. चीन
6. घाना
7. मॉरिशस
8. न्यूझीलंड
9. झिम्बाब्वे
10. सिंगापूर
11. टांझानिया
12. हाँगकाँग
13. इस्रायल
एअर सुविधा पोर्टल लिंक: https://www.newdelhiairport.in/airsuvidha/apho-registration
अधिक तपशीलांसाठी, भेट द्या: https://bit.ly/NewTravelGuidelinesOct2021
Jaydevi PS/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 403
रसायन आणि खते मंत्रालय
देशात 5001 प्रधानमंत्री भारतीय जनौषधी केंद्रे कार्यान्वित: मनसुख एल. मंडविया
देशभरात अधिक पीएमबीजेपी केंद्रे उघडण्यासाठी अर्ज मागवण्यात आले आहेत; अर्ज शुल्क सरकारद्वारे माफ
नवी दिल्ली, 12 फेब्रुवारी 2019
रस्ते वाहतूक आणि महामार्ग, जहाजबांधणी आणि रसायने आणि खते राज्यमंत्री मनसुख एल. मांडवीय यांनी आज लोकसभेत सांगितले की 05.02.2019 पर्यंत देशातील 651 जिल्ह्यांमध्ये 5001 'प्रधान मंत्री भारतीय जनौषधी केंद्रे योजना  केंद्र कार्यान्वित आहेत. सध्या पीएमबीजेपी मध्ये 800 औषधे आणि 154 शस्त्रक्रियेची साहित्य आदींचा समावेश आहे. यामध्ये अँटी-इन्फेक्शिव्ह, अँटी-डायबॅटिक्स, कार्डियोव्हस्कुलर, अँटी-कॅन्सर, गॅस्ट्रो संदर्भातील उपचारावरील औषधे समाविष्ट आहेत.
मांडवीय यांनी आज लोकसभेत एका लेखी प्रश्नाच्या उत्तरात ही माहिती दिली.
स्वस्त दरात जेनेरिक औषधे उपलब्ध करून देण्यासाठी देशातील सर्व राज्ये, केंद्रशासित प्रदेश, जिल्ह्यांमध्ये जास्तीत जास्त पीएमबीजेपी केंद्रे सुरु करण्याचा सरकारचा प्रयत्न आहे असे मांडवीय यावेळी म्हणाले. हे उद्दीष्ट साध्य करण्यासाठी, पीएमबीजेपी केंद्रांना मोडद्वारे उघडण्यासाठी व्यक्ती, एनजीओ, चॅरिटेबल संस्था / रुग्णालये, खासगी रुग्णालये, विश्वस्त संस्था, संस्था, स्वयंसेवी गट आणि सरकारी एजन्सींकडून ऑनलाइन तसेच ऑफलाइन अर्ज मागवले जात आहेत. पीएमबीजेपी केंद्र उघडण्यासाठी अर्ज शुल्क वगळण्यात आले आहे जेणेकरून अधिकाधिक लोक या योजनेअंतर्गत अर्ज करू शकतील असे ते म्हणाले.
N. Sapre/S.Tupe/D. Rane
(Visitor Counter : 72
रेल्वे मंत्रालय
प्रवाशांच्या तक्रार निवारणीची प्रक्रिया जलद गतीने आणि अधिक सुरळीत होण्यासाठी ‘रेल मदद’ या ॲपचा पियुष गोयल यांच्या हस्ते शुभारंभ
(नवी दिल्ली, 11 जून 2018
भारतीय रेल्वेने पहिल्यांदाच तक्रार व्यवस्थापन यंत्रणेचे पूर्णत: डिजिटायझेशन केले आहे. रेल्वे पॅसेंजर ग्रीव्हान्स रिड्रेसल ॲण्ड मॅनेजमेंट सिस्टीम ही यंत्रणा उत्तर रेल्वेने  विकसित केली आहे. या यंत्रणेमुळे विविध निकषांवर आपल्या कामगिरीचे मूल्यांकन कराराला रेल्वेला साहाय्य मिळणार आहे. प्रवाशांच्या तक्रार निवारणीची प्रक्रिया जलद गतीने आणि अधिक सुरळीत होण्यासाठी रेल्वेमंत्री पियुष गोयल यांनी आज या यंत्रणेंतर्गत ‘रेल मदद’ या ॲपचा शुभारंभ केला. ‘रेल मदद’ मोबाईल ॲप्लिकेशन फॉर डिझायर्ड असिस्टन्स ड्यूरिंग ट्रॅव्हल मोबाईल ॲप असून प्रवाशांनी केलेल्या तक्रारीवर करण्यात आलेल्या कारवाईची माहिती प्रवाशांना एसएमएसद्वारे कळवण्यात येईल. विविध हेल्पलाईन क्रमांक यावर असतील.
N.Sapre/S.Kulkarni/P.Kor
गृह मंत्रालय
ट्रक आणि मालवाहू गाड्यांची मुक्त वाहतूक सुनिश्चित होण्याची खबरदारी घेण्याचे गृहमंत्रालयाचे राज्ये/केंद्रशासित प्रदेशांना निर्देश, देशात वस्तू आणि सेवांच्या पुरवठ्याची देशव्यापी साखळी अखंड राखण्यावर भर
आंतरराज्य सीमांवरून वाहतूक करताना वेगवेगळ्या परवान्यांचा आग्रह न धरण्यासंबंधी स्थानिक अधिकरणांमध्ये जागृती करण्यात यावी- गृहमंत्रालय
नवी दिल्ली, 30 एप्रिल 2020
देशातील विविध भागांत आंतरराज्य सीमांवर ट्रकच्या वाहतुकीला अडथळे येतात, ती मुक्तपणे होऊ शकत नाही, व स्थानिक अधिकरणे वेगवेगळ्या परवान्यांचा आग्रह धरतात, अशा तक्रारी येत आहेत.
लॉकडाउनसंबंधी सुधारित एकत्रित मार्गदर्शक सूचनांनुसार, ट्रक आणि मालवाहू गाड्यांच्या प्रवासासाठी वेगवेगळ्या परवान्यांची गरज नाही, हे स्पष्ट करण्यात आले होते,असे केंद्रीय गृहमंत्रालयाने राज्ये व केंद्रशासित प्रदेशांना आज पुन्हा सांगितले. यांत रिकाम्या ट्रक्स वगैरेंचाही समावेश होता, असेही मंत्रालयाने स्पष्ट केले आहे.
लॉकडाउन काळात अत्यावश्यक वस्तू व सेवांचा देशभर अव्याहत पुरवठा सुरु राहण्यासाठी अशी मुक्त वाहतूक आवश्यक ठरते, हे या संदेशात अधोरेखित करण्यात आले आहे.
15.04.2020 रोजी केंद्रीय गृह मंत्रालयाने कोविड-19 चा सामना करण्यासाठी घेतलेल्या लॉकडाउनविषयी एकत्रित सुधारित मार्गदर्शक सूचना जारी केल्या होत्या.
.
या एकत्रित सूचनांमध्ये असा स्पष्ट उल्लेख आहे की, सर्व प्रकारची मालवाहतूक मुक्तपणे करण्याची परवानगी असली पाहिजे.
या मार्गदर्शक सूचनांचे पालन करण्यासाठी, जिल्हा प्राधिकरणे व क्षेत्रीय संस्था यांना या आदेशांविषयी जागृत करण्याचे निर्देश गृहमंत्रालयाने सर्व राज्यांना व केंद्रशासित प्रदेशांना दिले आहेत. प्रत्यक्ष क्षेत्रात खालच्या स्तरापर्यंत याविषयीची संपूर्ण माहिती नि:संदिग्धपणे पोहोचल्यास, मालवाहतूक कोणत्याही अडथळ्याविना करता येईल, असेही मंत्रालयाने म्हटले आहे.
राज्ये व केंद्रशासित प्रदेशांना पाठविलेला अधिकृत संदेश पाहण्यासाठी येथे क्लिक करा.
G.Chippalkatti/J.Waishampayan/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
देशातील कोविड -19 प्रतिबंधक लसीकरणाने पार केला एकूण 199.12 कोटी मात्रांचा टप्पा
12 ते 14 वयोगटातील 3.76 कोटींपेक्षा जास्त मुलांना लसीचा पहिली मात्रा देण्यात आली.
देशातील उपचाराधीन रुग्णांची संख्या सध्या 1,32,457
गेल्या 24 तासात 16,906 नव्या कोरोना रुग्णांची नोंद
रुग्ण बरे होण्याचा दर सध्या 98.49%,
सध्याचा साप्ताहिक पॉझिटिव्हिटी दर 4.26%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 199.12  कोटींचा टप्पा पार केला आहे. 2,61,58,303 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.76  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक वर्धक मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,09,933
|
|
2nd Dose
|
|
1,00,75,399
|
|
Precaution Dose
|
|
59,26,210
|
|
FLWs
|
|
1st Dose
|
|
1,84,26,459
|
|
2nd Dose
|
|
1,76,44,692
|
|
Precaution Dose
|
|
1,11,24,805
|
|
Age Group 12-14 years
|
|
1st Dose
|
|
3,76,28,293
|
|
2nd Dose
|
|
2,54,56,855
|
|
Age Group 15-18 years
|
|
1st Dose
|
|
6,07,40,916
|
|
2nd Dose
|
|
4,97,41,704
|
|
Age Group 18-44 years
|
|
1st Dose
|
|
55,87,14,149
|
|
2nd Dose
|
|
50,47,72,492
|
|
Precaution Dose
|
|
41,69,278
|
|
Age Group 45-59 years
|
|
1st Dose
|
|
20,35,38,434
|
|
2nd Dose
|
|
19,42,95,787
|
|
Precaution Dose
|
|
31,22,284
|
|
Over 60 years
|
|
1st Dose
|
|
12,73,36,130
|
|
2nd Dose
|
|
12,14,01,658
|
|
Precaution Dose
|
|
2,67,53,532
|
|
Precaution Dose
|
|
5,10,96,109
|
|
Total
|
|
1,99,12,79,010
भारतात सक्रीय रुग्णभार सध्या 1,32,457 इतका आहे,तो देशाच्या एकूण रुग्णसंख्येच्या तुलनेत 0.30% इतका आहे.
परिणामी, भारतात रुग्ण बरे होण्याचा दर 98.49% आहे.गेल्या 24 तासांत 15,447 कोरोना रुग्ण बरे झाल्यामुळे, आतापर्यंत कोरोनामुक्त झालेल्या रुग्णांची संख्या  4,30,11,874 झाली आहे.
गेल्या 24 तासात 16,906 नव्या कोरोना रुग्णांची नोंद झाली.
गेल्या 24 तासात एकूण 4,59,302 चाचण्या करण्यात आल्या. भारताने आतापर्यंत एकूण 86.77  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 4.26% तर दैनंदिन पॉझिटिव्हिटी दर 3.68% आहे.
आरोग्य आणि कुटुंब कल्याण मंत्रालय
G20 आरोग्य कार्य गटाची दुसरी बैठक 17 एप्रिलपासून गोव्यात सुरू होणार
G20 सदस्य देश, निमंत्रित देश आणि आंतरराष्ट्रीय संघटनांमधील 180 हून अधिक प्रतिनिधी आरोग्य कार्यगटाच्या दुसऱ्या बैठकीत सहभागी होणार
भारताच्या G20 अध्यक्षतेअंतर्गत आरोग्य कार्यगटाची दुसरी बैठक 17 ते 19 एप्रिल 2023 दरम्यान गोव्यात होणार आहे. 19 जी 20 सदस्य देश, 10 आमंत्रित देश आणि 22 आंतरराष्ट्रीय संघटनांचे 180 हून अधिक प्रतिनिधी यात सहभागी होणार आहेत.
आरोग्य कार्यगटाच्या दुसऱ्या बैठकीत G20 हेल्थ ट्रॅक अंतर्गत निवडण्यात आलेल्या खालील तीन प्राधान्यक्रमांवर विस्तृत चर्चा होईल:
प्राधान्य I: आरोग्यविषयक आपत्कालीन स्थितीला प्रतिबंध, सज्जता आणि प्रतिसाद :
प्राधान्य II: सुरक्षित, प्रभावी, दर्जेदार आणि किफायतशीर वैद्यकीय प्रतिकार  यांची सुगम्यता आणि उपलब्धतेवर लक्ष केंद्रित करून औषध निर्मिती क्षेत्रातील सहकार्य मजबूत करणे
‘अतिथी देवो भव’ या भारतीय तत्त्वज्ञानावर आधारित भारतातील समृद्ध विविधता आणि संस्कृतीचे दर्शन घडवण्याच्या उद्देशाने गोव्याच्या संस्कृतीची ओळख करून देणाऱ्या विविध सांस्कृतिक कार्यक्रमांचे आयोजन करण्यात आले आहे. प्रतिनिधी गोव्याच्या निसर्गसौंदर्याचा तसेच आदरातिथ्याचा आनंद घेण्यासोबतच तेथील खाद्यसंस्कृतीचा देखील अनुभव घेऊ शकतील.
प्राधान्य III: डिजिटल आरोग्य नवोन्मेष आणि उपाय सार्वत्रिक आरोग्य व्याप्ती आणि आरोग्य सेवा वितरण सुधारण्यास मदत करणार.
भारताच्या G20 अध्यक्षतेच्या हेल्थ ट्रॅकमध्ये आरोग्य कृतिगटाच्या चार बैठका आणि एक आरोग्य मंत्रिस्तरीय बैठक यांचा समावेश असेल. G20 चर्चा समृद्ध, पूरक आणि सहाय्यक बनवण्याच्या उद्देशाने आरोग्य कृतिगटाच्या बैठकीच्या निमित्ताने चार अन्य कार्यक्रमांचे आयोजन करण्याची योजना भारताने आखली आहे. 18 - 19 एप्रिल 2023 रोजी गोवा येथे आरोग्य कृतिगटाच्या दुसऱ्या बैठकीच्या निमित्ताने डिजिटल आरोग्यावर एक विशेष कार्यक्रम देखील आयोजित केला जाईल. देशभरात विविध ठिकाणी या बैठका आयोजित केल्या जातील. भारताच्या समृद्ध आणि वैविध्यपूर्ण संस्कृतीचे दर्शन घडवणे हा यामागचा उद्देश आहे.
भारताने 1 डिसेंबर 2022 रोजी G20 चे अध्यक्षपद स्वीकारले हा एक महत्त्वाचा टप्पा आहे. भारत सध्या G20 त्रिकुटाचा  भाग आहे ज्यामध्ये इंडोनेशिया, भारत आणि ब्राझील यांचा समावेश आहे आणि प्रथमच ट्रोइकामध्ये तीन विकसनशील आणि उदयोन्मुख अर्थव्यवस्थांचा समावेश आहे.
भारताचे G20 अध्यक्षपद हे सर्वसमावेशक, कृतीभिमुख आणि निर्णायक असेल याचा पंतप्रधान नरेंद्र मोदी यांनी पुनरुच्चार केला आहे. पंतप्रधानांनी अनावरण केलेली 'वसुधैव कुटुंबकम' या भारताच्या तत्त्वज्ञानावर आधारित 'एक पृथ्वी, एक कुटुंब, एक भविष्य' ही संकल्पना जगभरातील लोकांसाठी महामारीनंतरचे निरोगी जग उभारण्याच्या दिशेने एकत्रितपणे कार्य करण्यासाठी एक आकर्षक घोषवाक्य आहे.
G20 गटाचा अध्यक्ष या नात्याने, बळकटीकरणाची आवश्यकता असलेली महत्वपूर्ण क्षेत्रे अधोरेखित करत आरोग्यविषयक प्राधान्यक्रम आणि मागील अध्यक्षांनी घेतलेल्या प्रमुख निर्णय यांचे एकत्रीकरण करून ते पुढे सुरु ठेवणे हे भारताचे उद्दिष्ट आहे. आरोग्य सहकार्याशी निगडित विविध बहुपक्षीय मंचांवरून चर्चेत एकवाक्यता साधण्याचे आणि एकात्मिक कृतीच्या दिशेने कार्य करण्याचे भारताचे उद्दिष्ट आहे.
महिला आणि बालविकास मंत्रालय
दत्तक प्रक्रियेच्या अंमलबजावणीत सर्व संबंधितांनी सुधारणा करावी-स्मृती झुबीन इराणी
नवी दिल्ली, 14 जानेवारी 2020
दत्तक कायदा केवळ मुलांना घरी आणण्यापुरता मर्यादित नाही. तर मुलाचे सर्व हक्क आणि अधिकार सुरक्षित करण्याची आणि दत्तक पालकांकडे त्याची जबाबदारी हस्तांतरीत करण्याची कायदेशीर प्रक्रिया आहे, असे महिला आणि बाल विकास मंत्री स्मृती इराणी यांनी म्हटले आहे.
नवी दिल्ली येथे केंद्रीय दत्तक संसाधन प्राधिकरणाने ‘दत्तक’ विषयावर आयोजित केलेल्या राष्ट्रीय चर्चासत्रात त्या आज बोलत होत्या.
मुलांचे सर्वोत्तम हित लक्षात घेऊन सर्व संबंधितांनी दत्तक प्रक्रियेच्या अंमलबजावणीत सुधारणा करावी, असे इराणी यांनी सांगितले. मुलांना दत्तक घेऊ इच्छिणाऱ्या पालकांची प्रतिक्षायादी मोठी आहे. तरीही देशातील अनाथालये आणि आश्रयगृहात राहणाऱ्या मुलांच्या संख्येच्या तुलनेत प्रत्यक्ष दत्तक संख्या कमी आहे, असे त्यांनी सांगितले.
या चर्चासत्रात सर्व राज्ये आणि केंद्रशासित प्रदेशांचे अधिकारी आणि संबंधित उपस्थित होते. चर्चासत्रात दत्तक प्रक्रिया अधिक सुलभ करणे, मोठ्या आणि विशेष गरजा असणाऱ्या मुलांचे पुनर्वसन, दत्तक प्रक्रियेत शासकीय यंत्रणांना येणाऱ्या अडचणी यावर चर्चा झाली.
M.Chopade/S.Kakade/P.Kor
(Visitor Counter : 118
संरक्षण मंत्रालय
संरक्षण संशोधन आणि विकास संस्थेने आयोजित केली कार्यशाळा
(नवी दिल्ली, 13 नोव्हेंबर 2019
देशात उपलब्ध संशोधक आणि तंत्र क्षेत्रातले तज्ञ यांचे अद्ययावत संरक्षण उत्पादन आरेखन आणि विकासासाठी योगदान राहण्याच्या दृष्टीने डीआरडीओ अर्थात संरक्षण संशोधन आणि विकास संस्थेने एक कार्यशाळा आयोजित केली होती. डीआरडीओ आणि शैक्षणिक संस्था यामध्ये संवाद राहण्याच्या दृष्टीने नामवंत शिक्षणतज्ञांनी यावेळी अनेक कल्पना सुचवल्या. संशोधनाचे संरक्षण उत्पादनात थेट योगदान राहण्याच्या दृष्टीने विविध कल्पनांवर या कार्यशाळेत चर्चा करण्यात आली.
संरक्षण संशोधन आणि विकासात कल्पकतेसाठी मोठा वाव असून हे केवळ संशोधन आणि विकास संस्थेपुरताच तो मर्यादित नाही. हे लक्षात घेऊन डीआरडीओने विविध विद्यापीठांमध्ये आठ तंत्रज्ञान केंद्र उभारली आहेत. यासंदर्भात डीआरडीओच्या प्रयत्नांची संरक्षणमंत्री राजनाथ सिंह यांनी प्रशंसाही केली आहे.
B.Gokhale/N.Chitale/P.Kor